OpenLLM-France/wikimedia huggingface dataset:
# Sant Cristòfol de Raset

Sant Cristòfol de Raset és una església de Cervià de Ter (Gironès) inclosa a l'Inventari del Patrimoni Arquitectònic de Catalunya.

## Descripció

És una església de petites dimensions amb teulada a doble vessant. La façana és de línies senzilles i consta de portada rectangular, allindada i emmarcada per motllures llises. Al damunt de la portalada hi ha un rosetó. La façana acaba amb un campanar de paret amb dos finestrals d'arc de mig punt, convertint en torre aplanada amb teulada a dos vessants. A l'interior es cobreix amb volta gòtica en la qual es conserven unes originals pintures a les arcuacions amb colors molt vius.

## Història

Consta documentalment l'existència d'un temple anterior a aquest de cap al segle xi. Aquest és del segle xvii tot i que conserva incorporats elements gòtics.

## Referències

* 1 2 «Sant Cristòfol de Raset». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 novembre 2016].
# La botiga dels horrors

«La botiga dels horrors» té aquests significats:
* La botiga dels horrors, originalment en anglès The Little Shop of Horrors, és un film de 1960 dirigit per Roger Corman.
* La botiga dels horrors, originalment en anglès Little Shop of Horrors, és una obra de teatre musical de 1982, feta per Alan Menken i Howard Ashman.
* La botiga dels horrors, originalment en anglès Little Shop of Horrors, és l'adaptació cinematogràfica del musical, realitzada el 1986 i dirigida per Frank Oz.
# La botiga dels horrors (pel·lícula de 1960)

* Aquest article tracta sobre el film original de 1960. Vegeu-ne altres significats a «La botiga dels horrors».
La botiga dels horrors (títol original en anglès: The Little Shop of Horrors) és una pel·lícula estatunidenca dirigida per Roger Corman, estrenada el 1960. Ha estat doblada al català.

## Argument

El jove Seymour, empleat d'un desgraciat florista, és propietari d'una misteriosa planta que ha batejat Audrey Junior per amor a Audrey, la seva bella col·lega de treball. Però la planta s'alimenta de sang humana, parla per reclamar els seus aliments i creix de manera inquietant: es converteix de seguida una atracció turística. Aviat, Seymour està obligat a proveir-li nombroses víctimes i és empaitat per la policia...

## Repartiment

* Jonathan Haze: Seymour Krelboyne
* Jackie Joseph: Audrey Fulquard
* Mel Welles: Gravis Mushnik
* Dick Miller: Burson Fouch
* Myrtle Vail: Winifred Krelboyne
* Tammy Windsor: Adolescent
* Toby Michaels: Adolescent
* Leola Wendorff: Siddie Shiva
* Lynn Storey: Sra. Hortensi Feuchtwanger
* Wally Campo: Inspector Joe Fink / Narrador
* Jack Warford: Inspector Frank Stoolie
* Meri Welles: Leonora Clyde
* John Herman Shaner: Dr. Phoebus Farb
* Jack Nicholson: Wilbur Force
* Dodie Drake: Serventa

## Al voltant de la pel·lícula

* La pel·lícula va ser rodada en només dos dies (28 i 29 desembre de 1959) amb un pressupost de 27.000 dòlars USA.

## Vegeu també

* 1973: Please Don't Eat My Mother, de Carl Monson, vague remake amb un fort contingut sexual.
* 1986: Little Shop Of Horrors! de Frank Oz, remake amb Rick Moranis.

## Referències

* ↑ esadir.cat. La botiga dels horrors. esadir.cat.
* ↑ «The little shop of horrors (1960)». The New York Times.

## Enllaços externs

* La botiga dels horrors a Goita què fan, ara!
# La brigada antimonstres

La brigada antimonstres (títol original: The Monster Squad) és una pel·lícula estatunidenca dirigida per Fred Dekker el 1987. Aquesta pel·lícula de terror còmica posa en escena Dràcula que dirigeix un equip de monstres del cinema (Frankenstein, mòmia, etc.). Ha estat doblada al català.

## Argument

Fracassant en la seva temptativa de suprimir les forces del mal, Van Helsing perd el seu combat contra el diabòlic Dràcula. Un centenar d'anys més tard, Dràcula es desperta de nou i s'envolta d'una maneta de monstres que li seran de gran ajuda, ben decidit a desencadenar el mal sobre terra. Els habitants d'una ciutat petita i pacífica es veuen alterats per l'arribada d'aquest estrany personatge i dels seus acompanyants no menys estranys, que estan decidits a trobar, sigui com sigui, un amulet que controla l'equilibri entre el bé i el mal. Tot podria anar pitjor si una banda de nens trapelles, no intentés aturar les maquinacions de les horribles criatures. La caça dels monstres és oberta...

## Repartiment

* Andre Gower: Sean Crenshaw
* Robby Kiger: Patrick
* Stephen Macht: Detectiu Del Crenshaw
* Duncan Regehr: Dràcula
* Tom Noonan: Frankenstein
* Jon Gries: Fantasma
* Jack Gwillim: Van Helsing

## Referències

* ↑ La brigada antimonstres
* ↑ «The Monster Squad». The New York Times.
# Cúpula (botànica)

S'anomena cúpula a l'involucre llenyós format per l'acrescència de les bràctees que protegeixen els fruits de les fagàcies. Alguns autors no ho consideren com una autèntica infructescència i només com un accessori en forma d'embolcall.
Viccionari
# La Harpe (Illinois)

La Harpe és una població dels Estats Units a l'estat d'Illinois. Segons el cens del 2000 tenia 1.385 habitants.

## Demografia

Segons el cens del 2000, La Harpe tenia 1.385 habitants, 561 habitatges, i 383 famílies. La densitat de població era de 393,2 habitants/km².
Dels 561 habitatges en un 31,2% hi vivien nens de menys de 18 anys, en un 57% hi vivien parelles casades, en un 9,4% dones solteres, i en un 31,6% no eren unitats familiars. En el 29,1% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,93.
Per edats la població es repartia de la següent manera: un 24% tenia menys de 18 anys, un 6,5% entre 18 i 24, un 24,4% entre 25 i 44, un 23,5% de 45 a 60 i un 21,7% 65 anys o més.
L'edat mediana era de 41 anys. Per cada 100 dones de 18 o més anys hi havia 77,3 homes.
La renda mediana per habitatge era de 32.589 $ i la renda mediana per família de 37.708 $. Els homes tenien una renda mediana de 31.250 $ mentre que les dones 20.400 $. La renda per capita de la població era de 15.586 $. Aproximadament el 4,6% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Harpe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- La Harpe». American Fact Finder. Oficina del Cens dels Estats Units, 12-01-2010.
# Lepthoplosternum beni

Lepthoplosternum beni és una espècie de peix de la família dels cal·líctids i de l'ordre dels siluriformes.

## Morfologia

* Els mascles poden assolir 5 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Madeira a Bolívia (departament de Beni) i el Perú.

## Referències

* 1 2 3 FishBase (anglès)

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Reis, R.E., 1998. Systematics, biogeography, and the fossil record of the Callichthyidae: a review of the available data. p. 351-362. A: L.R. Malabarba, R.E. Reis, R.P. Vari, Z.M.S. Lucena i C.A.S. Lucena (eds.) Phylogeny and classification of neotropical fishes. Porto Alegre: EDIPUCRS.
* Reis, R.E., 2003. Callichthyidae (Armored catfishes). p. 291-309. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Reis, R.E. i C.C. Kaefer, 2005: Two new species of the neotropical catfish genus Lepthoplosternum (Ostariophysi: Siluriformes: Callichthyidae). Copeia 2005(4):724-731.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Lepthercus

Lepthercus és un gènere d'aranyes migalomorfes de la família dels nemèsids (Nemesiidae). Es poden trobar a Sud-àfrica.
Van ser descrits per primer cop per William Frederick Purcell l'any 1902.

## Llista d'espècies

Segons The World Spider Catalog 14.0:
* Lepthercus dregei Purcell, 1902
* Lepthercus rattrayi Hewitt, 1917

## Referències

* ↑ Purcell, 1902 : New South African trap-door spiders of the family Ctenizidae in the collection of the South African Museum. Transactions of the South African Philosophical Society, vol.11, p.348-382 (text íntegre)
* ↑ Platnick, 2011 : The world spider catalog (American Museum of Natural History).

## Enllaços externs

* en ION
* Nomenclator Zoologicus
# Salul

Salul foren dos grups tribals d'Aràbia septentrional d'època preislàmica i dels inicis de l'islam. Un dels dos grups correspon a una branca dels Khuzaa; l'altre grup és una branca de la federació no aràbiga anomenada Kays Aylan (exactament els Hawazin).

## Referències

* ↑ Enciclopèdia de l'Islam, VIII, 1037, 1038, 1039 i 1040
# Deci

«Deci» té aquests significats:
* Deci-, prefix del Sistema Internacional que indica un factor de 10-1, 1/10 o 0,1
* Deci (emperador romà), emperador romà 249-251
* Deci (escultor), escultor romà
* Deci (proscrit), proscrit romà
* Deci Albí Cecina, satirista romà que va florir sota Arcadi i Honori i prefecte de la ciutat el 302
* Deci Calpurnià, prefecte de la guàrdia imperial de Claudi
* Deci Jubel·li, comandant de les tropes campànies romanes estacionades a Rhegium el 281 aC
* Deci Magi, cap del partit romà a la ciutat de Càpua durant la Segona Guerra Púnica
* Deci de Ravenna, prefecte i exarca d'Itàlia, testificat el 584, sota l'emperador romà d'Orient Maurici
* Deci Triccià, governador romà
* Marc Deci, diversos personatges
* Publi Deci, diversos personatges
# DTP

DTP té els següents significats:
* Informàtica: DTP (de l'anglès desktop publishing) de textos mitjançant eines informàtiques. Vegeu: Autoedició.
* Medicina: DTP (acrònim de Diftèria-Tetanus-Tos ferina (de l'anglès diphteria, tetanus, pertussis). Vegeu Vacuna DTP.
* Política: DTP anagrama de Partit de la Societat Democràtica, partit kurd de Turquia
# Samuel Alito

Samuel Anthony Alito (n. 1 d'abril de 1950) és un jutge magistrat nord-americà destacat com a Jutge associat de la Cort Suprema dels Estats Units. El 31 d'octubre de 2005, el President George W. Bush el va nominar per ser jutge de la Cort Suprema dels Estats Units després de la jubilació de la jutgessa associada Sandra Day O'Connor. El Senat va confirmar Alito tres mesos després, el 31 de gener de 2006. S'esperava que Alito s'unís a les veus de l'ala conservadora de la Cort Suprema.
Fill de pares immigrants italians, es va graduar a la Universitat de Princeton el 1972 i després va estudiar Dret a la Universitat Yale, on es va graduar el 1975. Durant la dècada dels vuitanta, va treballar com a advocat per al Govern dels Estats Units, específicament sota l'administració del President Ronald W. Reagan.
El 1990, el President George H W Bush el va nomenar Jutge del Tercer Circuit d'Apel·lacions. Com a jutge d'apel·lació, va destacar per ser un jurista de tall conservador, votar en contra de la legalització de l'avortament i a favor dels poders del govern. De fet, a causa de les seves opinions judicials, hom el va sobrenomenar Scalito, en referència al Jutge Associat del Tribunal Suprem Antonin Scalia, al qual es veia com la veu principal de l'ala conservadora del tribunal.
La seva nominació va tenir lloc després que el president Bush retirés la nominació de l'advocada Harriet Miers. Grups conservadors dels Estats Units van donar suport aclaparadorament a la selecció d'Alito a la Cort Suprema, mentre que els sectors liberals es van mostrar preocupats perquè el jutge Alito mogués el balanç de la Cort massa cap a la dreta. De fet, el senador demòcrata John Kerry va intentar bloquejar la votació final sobre la nominació d'Alito, però no va aconseguir reunir la quantitat de vots necessaris. Finalment, el Senat va confirmar Alito després d'una votació final de 58-42.
# Samuel Arnold

Samuel Arnold (Londres, Regne Unit, 10 d'agost de 1740 - 22 d'octubre de 1802) fou un compositor i editor anglès.
Es donà conèixer per una òpera estrenada en el teatre de Covent Garden, amb el títol de The Maid of the Mill. Desenvolupà successivament els càrrecs d'organista del rei i compositor de la capella reial, produint gran nombre d'oratoris, que alternava amb la composició d'òperes.
Les seves obres escrites més destacades foren:
* Rosamond
* Inkle ant Jariko
* The Batlle of Hexham
* The Mountaineers
I les composicions:
* The Prodigal Son
* The Cure of Saul
* Abimelech
* The Resurrection
Se'l hi deuen, a més, una edició de les obres de Haendel, en 40 toms, i una col·lecció dels compositors religiosos anglesos, amb el títol de Cathedral Music.
Entre els seus alumnes s'hi compta Benjamin Carr (1768-1831), el qual després s'instal·là als Estats Units.

## Referències

* ↑ The New Grove Dictionary of Music and Musicians (en anglès). Oxford University Press.

## Bibliografia

* Enciclopèdia Espasa Volum núm, 6, pàg. 323 (ISBN 84-239-4506-5)
# La Font i els Rentadors

La Font i els Rentadors és una obra d'Arbolí (Baix Camp) inclosa a l'Inventari del Patrimoni Arquitectònic de Catalunya.

## Descripció

Conjunt de tres safareigs descoberts, de desigual cabuda, una font de pedra amb dos raigs i un abeurador. Els safareigs són de pedra i paredat, amb revestiment de ciment i rajola, d'igual manera que l'abeurador. La font és amb una amplia pica de pedra.

## Història

No hi ha dates concretes sobre la construcció de la font, però cal pensar que no és pas massa moderna. Els safareigs duen la data del 1948, any en què foren reconstruïts. El seu interès rau en el fet que, a diferencia d'altres pobles, aquests són encara en ús i ben conservats.

## Referències

* 1 2 «La Font i els Rentadors». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].
# Espen Stueland

Espen Stueland (Porsgrunn, 30 de maig de 1970) és un poeta, novel·lista, crític i assagista noruec. Natural de Porsgrunn, actualment viu a Vossevangen. Va estudiar a l'Acadèmia d'Escriptura de Bergen i també literatura a la mateixa ciutat. Durant aquesta estada, va fer amistat amb el també escriptor noruec Karl Ove Knausgård.
De la seva producció destaca la novel·la Kjærlighet i tide og utide (2001), i la col·lecció de poemes Å si om seg selv (2003).
Va rebre el premi Halldis Moren Vesaas el 2003.

## Referències

* ↑ «Espen Stueland». A: Henriksen, Petter. Store norske leksikon (en norwegian). Oslo: Kunnskapsforlaget, 2007 [Consulta: 7 abril 2009].
* ↑ «Halldis Moren Vesaas-prisen» (en noruec). Forfatterportalen.no. Arxivat de l'original el 2 de febrer 2018. [Consulta: 7 abril 2009].
# Brigitte Giraud

Brigitte Giraud (Sidi-bel-Abbès 1960 -) Periodista, llibretera, traductora i escriptora francesa. Premi Goncourt de l'any 2022 per Vivre vite.

## Biografia

Brigitte Giraud va néixer l'1 de novembre de 1960 a Sidi-bel-Abbès (Algèria) i actualment viu a Lió.
Ha escrit contes i novel·les i durant quinze anys ha estat al capdavant de la programació del Bron Book Festival a la ciutat de Bron.
El 1997 va publicar la seva primera novel·la, La Chambre des parents i posteriorment diversos llibres, novel·les, contes o reculls de contes. Els seus llibres s'han traduït a quinze idiomes, i la seva novel·la Pas d'inquiétude (Stock 2011) ha estat adaptada al cinema per France Télévision, amb direcció de Thierry Binisti i protagonitzada per Isabelle Carré i Grégory Fitoussi.
Des del 2009 dirigeix la col·lecció de literatura “La Forêt”, editada per Stock, que publica autors contemporanis com Fabio Viscogliosi, amb qui ha creat una lectura musical, de la seva obra Avec les garçons, Mona Thomas, Dominique A i Carole Allamand.
La novel·la Vivre vite, premiada amb el Goncourt ,és en homenatge a Claude, el seu marit mort en un accident de moto l'any 1999.

## Obres destacades

* 1997 : La Chambre des parents
* 1999 : Nico
* 2001 : À présent
* 2004 : Marée noire
* 2005 : J'apprends
* 2007 : L'Amour est très surestimé
* 2009 : Avec les garçons
* 2009 : Une année étrangère
* 2011 : Pas d'inquiétude
* 2013 : Avoir un corps
* 2015 : Nous serons des héros
* 2022 : Vivre vite

## Premis i reconeixements

* 1997 : Premi "Prix Littéraire des Étudiants" per La Chambre des parents
* 1999 : Premi "Prix Lettres frontière" per Nico
* 2001 : Menció especial del Premi Wepler per À présent
* 2009 : Premi del jurat Jean Giono per Une année étrangère
* 2014 : Oficial de l'Orde de les Arts i les Lletres
* 2017 : Premi "Goncourt de la nouvelle" per la seva col·lecció de contes L'amour est très surestimé
* 2022 : Premi Gouncourt de novel·la per Vivre vite

## Referències

* ↑ «Le prix Goncourt 2022 est décerné à Brigitte Giraud pour « Vivre vite »» (en francès), 03-11-2022. [Consulta: 3 novembre 2022].
* ↑ «Podcast. Brigitte Giraud, prix Goncourt 2022 : « Le train est idéal pour lire, car il n’y a pas d’échappatoire »» (en francès). Le Monde.fr, 03-11-2022.
* ↑ «Brigitte Giraud» (en francès). [Consulta: 3 novembre 2022].
* ↑ «Brigitte Giraud (auteur de Un loup pour l'homme)» (en francès). [Consulta: 3 novembre 2022].
# Cameron (Arizona)

Cameron (navaho Naʼníʼá Hasání) és una concentració de població designada pel cens dels Estats Units a l'estat d'Arizona. Segons el cens del 2000 tenia 978 habitants.

## Demografia

Segons el cens del 2000, Cameron tenia 978 habitants, 236 habitatges, i 194 famílies La densitat de població era de 20,5 habitants/km².
Dels 236 habitatges en un 44,5% hi vivien nens de menys de 18 anys, en un 47,9% hi vivien parelles casades, en un 28,4% dones solteres, i en un 17,4% no eren unitats familiars. En el 15,7% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,14 i el nombre mitjà de persones que vivien en cada família era de 4,61.
Per edats la població es repartia de la següent manera: un 41,2% tenia menys de 18 anys, un 10,9% entre 18 i 24, un 27,5% entre 25 i 44, un 13,7% de 45 a 60 i un 6,6% 65 anys o més.
L'edat mediana era de 24 anys. Per cada 100 dones de 18 o més anys hi havia 91,7 homes.
La renda mediana per habitatge era de 24.773 $ i la renda mediana per família de 21.420 $. Els homes tenien una renda mediana de 21.786 $ mentre que les dones 12.614 $. La renda per capita de la població era de 5.970 $. Aproximadament el 38% de les famílies i el 36,5% de la població estaven per davall del llindar de pobresa.
Segons el cens dels Estats Units del 2010 el 94,68% són nadius americans, l'1,74% blancs, el 0,10% afroamericans, el 0,10% asiàtics, el 0,82% d'altres races, i 2,56% de dues races o més. El 4,09% de la població són hispànics.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cameron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Cameron». American Fact Finder. Oficina del Cens dels Estats Units, 12-01-2010.
# Casa a Palol de Vilatenim

La Casa a Palol de Vilatenim és un edifici del veïnat de Palol de Vilasacra, anteriorment del terme municipal de Vilatenim, i que ara pertany al municipi de Figueres (Alt Empordà). Forma part de l'Inventari del Patrimoni Arquitectònic de Catalunya.

## Descripció

És un edifici aïllat situat al veïnat de Palol de Vilatenim, a uns tres quilòmetres del centre de Figueres. És una masia de planta baixa i golfes, de planta rectangular, i amb coberta a dues vessants, amb alçats diferents. A la construcció original se li han anat afegint altres construccions, com la pallissa o els estables construïts en època posterior a la de l'edifici principal. El paredat de la casa ha estat arrebossat, fet que no ens permet veure el parament original, tot i així les obertures sí que mantenen els carreus que les formen. Dos elements destaquen per sobre dels altres: el rellotge de sol que es troba a la part més alta de la façana, i la porta d'accés, en arc de mig punt, amb important dovellatge i un escut a la dovella clau. A la façana lateral i posterior de l'edifici podem veure uns contraforts que suporten l'edifici, així com algunes finestres més treballades que les de la façana, entre les quals destaca una finestra allindanada amb carreus ben escairats.

## Referències

* ↑ «Casa a Palol de Vilatenim». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Pierre Lardinois

Pierre Lardinois (Noorbeek, Països Baixos 1924) fou un polític neerlandès que va ser ministre al seu país i membre de la Comissió Ortoli entre 1973 i 1977.

## Biografia

Va néixer el 13 d'agost de 1924 a la població de Noorbeek, situada a la província de Limuburg. Entre 1977 i 1986 fou director de la companyia Rabobank.
Va morir el 16 de juliol de 1987 a la seva residència de la ciutat d'Amsterdam.

## Activitat política

Membre del Partit Popular Catòlic (KVP), el 1963 fou escollit diputat a la Tweede Kamer. El 1967 fou nomenat Ministre d'Agricultura en el govern del Primer ministre dels Països Baixos Piet de Jong, càrrec que ocupà fins al 1973. Així mateix entre 1972 i 1973 fou el coordinador d'Ajuda Assistencial i Assistència de les Antilles Neerlandeses i Surinam.
Membre del Parlament Europeu entre 1963 i 1967, l'any 1973 abandonà la política nacional per ser nomenat representant del seu país en la Comissió Ortoli, en la qual va esdevenir Comissari Europeu d'Agricultura, càrrec que va desenvolupar fins al 1977.
# Fidel Escobar Mendieta

Fidel Escobar Mendieta (Ciutat de Panamà, 9 de gener de 1995) és un jugador de futbol professional panameny, que actualment juga al Deportivo Saprissa.
El maig de 2018 va ser seleccionat per participar amb la seva selecció a la Copa del Món de 2018 a Rússia.

## Referències

* ↑ «2018 FIFA World Cup: List of players» p. 20. FIFA, 08-07-2018. Arxivat de l'original el 6 de desembre 2019. [Consulta: 30 desembre 2020].
* ↑ «Revealed: Every World Cup 2018 squad - Final 23-man lists | Goal.com». .